**Sean David Bentivoglio** (s. 16. lokakuuta 1985 Thorold, Ontario, Kanada) on italialais-kanadalainen jääkiekkoilija, joka pelaa Iso-Britannian EIHL-liigan Cardiff Devilsissa. Hän on pelipaikaltaan vasen laitahyökkääjä, mutta osaa pelata myös keskellä. Bentivoglio on pelannut urallaan myös yhden NHL-ottelun New York Islandersissa kaudella 2008–2009.

Ura
---

### Seuraura

Bentivoglio pelasi Ontarion paikallisia juniorisarjoja kotikaupunkinsa joukkueessa Thorold Blackhawksissa, jonka jälkeen hän kävi vuodet 2003–2007 Niagaran yliopistoa. Bentivoglio voitti CHA:n mestaruuden vuosina 2004 ja 2007. Kaudella 2005–2006 hän nousi joukkueensa varakapteeniksi ja sijoittui CHA:n pistepörssissä kolmanneksi joukkuetovereiden kanssa Ted Cookin ja Les Reaneyn jälkeen tehoilla 16+22=38. Bentivoglio valittiin kauden päätteeksi liigan ensimmäiseen tähdistökentälliseen. Viimeisellä yliopistokaudellaan 2006–2007 hän nousi Niagaran kapteeniksi. Bentivoglio muodosti taas CHA:n pistepörssin kärkikolmikon Cookin ja Reaneyn jälkeen ja sijoittui sarjan pistepörssissä toiseksi tehoilla 16+30=46. Hänet valittiin myös CHA:n vuoden pelaajaksi. Kauden jälkeen, maaliskuussa 2007 Bentivoglio siirtyi amatööritry-out -sopimuksella AHL-joukkue Providence Bruinsiin. Hän teki siellä 15 runkosarjaottelussa tehot 3+11=14 ja 13 playoff-ottelussa tehot 3+6=9.

Toukokuussa 2007 NHL-varaamaton Bentivoglio teki kolmivuotisen tulokassopimuksen New York Islandersin kanssa. Hän pelasi lähes kaikki sopimuskautensa kokonaan AHL-joukkue Bridgeport Sound Tigersissa. Kaudella 2009–2010 Bentivoglio oli joukkueen kolmanneksi paras maalintekijä 19 osumallaan. Hän jakoi myös Sound Tigersin sisäisen tehotilaston voiton Greg Mauldinin kanssa lukemalla +9. Kaudella 2008–2009 Bentivoglio pelasi ensimmäisen ja toistaiseksi ainoan NHL-ottelunsa 2. huhtikuuta 2009 Montréal Canadiensia vastaan. Hän sai ottelussa jääaikaa 11.31 minuuttia. Bentivoglio keräsi ottelussa yhden kahden minuutin jäähyn kiinnipitämisestä.

Kaudeksi 2010–2011 Bentivoglio siirtyi Saksan DEL-liigan Augsburger Pantheriin. Kaudeksi 2011–2012 hän siirtyi sieltä Italian Serie A:n A&O Asiagoon, jonka paras pistemies ja syöttäjä Bentivoglio oli tehoilla 15+28=43. Kaudella 2012–2013 hän voitti liigan piste- ja syöttöpörssin tehoilla 23+52=75. Bentivoglio voitti kauden päätteeksi Italian-mestaruuden. Kaudella 2013–2014 hän oli Asiagon paras maalintekijä ja toiseksi paras pistemies tehoilla 26+42=68, joilla Bentivoglio sijoittui Elite.A:n (Serie A:n nimi kaudella 2013–2014) pistepörssissä kolmanneksi. Hän voitti kauden aikana myös Italian supercupin. Kaudella 2014–2015 Bentivoglio oli Asiagon paras pistemies ja syöttäjä tehoilla 16+40=56. Hän sijoittui Serie A:n pistepörssissä yhdeksänneksi. Bentivoglio voitti kevään 2015 pudotuspelien maalipörssin 14 osumallaan. Hän voitti kauden päätteeksi Italian-mestaruuden. Kaudella 2015–2016 Bentivoglio voitti Serie A:n syöttöpörssin ja sijoittui pistepörssissä toiseksi edellään vain SSI Vipitenon Adam Hughesman. Hän voitti kauden aikana myös Italian supercupin.

Bentivoglio edusti Asiagoa myös Continental Cupissa vuosina 2012, 2014, 2015 ja 2016, joista vuoden 2014 turnaus päättyi pronssiin. Kaudeksi 2016–2017 hän siirtyi vuoden mittaisella sopimuksella Iso-Britannian EIHL-liigan walesilaisjoukkue Cardiff Devilsiin. Bentivoglio voitti EIHL:n mestaruuden, EIHL Cupin ja Ehrhardt Conferencen mestaruuden. Kesäkuussa 2017 hän teki Devilsin kanssa vuoden mittaisen jatkosopimuksen.

### Maajoukkueura

Bentivoglio on pelannut Italian A-maajoukkueessa kolme ottelua tehden yhden maalin.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2003–2004 | Niagara Univ. | NCAA | 39 | 2 | 19 | 21 | 14 | – | – | – | – | – |
| 2004–2005 | Niagara Univ. | NCAA | 36 | 9 | 18 | 27 | 20 | – | – | – | – | – |
| 2005–2006 | Niagara Univ. | NCAA | 33 | 16 | 22 | 38 | 55 | – | – | – | – | – | Ykköstähdistö |
| 2006–2007 | Niagara Univ. | NCAA | 37 | 16 | 30 | 46 | 53 | – | – | – | – | – |
|  | Providence Bruins | AHL | 15 | 3 | 11 | 14 | 8 | 13 | 3 | 6 | 9 | 14 |
| 2007–2008 | Bridgeport Sound Tigers | AHL | 68 | 9 | 23 | 32 | 28 | – | – | – | – | – |
| 2008–2009 | Bridgeport Sound Tigers | AHL | 78 | 13 | 19 | 32 | 47 | 4 | 1 | 1 | 2 | 4 |
|  | New York Islanders | NHL | 1 | 0 | 0 | 0 | 2 | – | – | – | – | – |
| 2009–2010 | Bridgeport Sound Tigers | AHL | 80 | 19 | 26 | 45 | 64 | 5 | 1 | 1 | 2 | 12 |
| 2010–2011 | Augsburger Panther | DEL | 40 | 5 | 16 | 21 | 54 | – | – | – | – | – |
| 2011–2012 | A&O Asiago | Italia | 44 | 15 | 28 | 43 | 82 | 4 | 1 | 2 | 3 | 12 |
| 2012–2013 | A&O Asiago | Italia | 44 | 23 | 52 | 75 | 72 | 15 | 12 | 24 | 36 | 14 |
| 2013–2014 | A&O Asiago | Italia | 39 | 26 | 42 | 68 | 34 | 11 | 1 | 5 | 6 | 12 |
| 2014–2015 | A&O Asiago | Italia | 37 | 16 | 40 | 56 | 64 | 17 | 14 | 11 | 25 | 16 |
| 2015–2016 | A&O Asiago | Italia | 39 | 19 | 45 | 64 | 49 | 8 | 3 | 7 | 10 | 22 |
| 2016–2017 | Cardiff Devils | EIHL | 49 | 18 | 29 | 47 | 24 | 4 | 0 | 2 | 2 | 0 |
| 2017–2018 | Cardiff Devils | EIHL | 56 | 14 | 38 | 52 | 71 | 4 | 1 | 2 | 3 | 4 |
| 2018–2019 | Cardiff Devils | EIHL | 56 | 16 | 38 | 54 | 52 | 4 | 3 | 3 | 6 | 8 |
| 2019–2020 | Cardiff Devils | EIHL | 40 | 1 | 15 | 16 | 24 | – | – | – | – | – |
| 5 kautta | yhteensä | Italia | 203 | 99 | 207 | 306 | 301 | 55 | 31 | 49 | 80 | 76 |
| 4 kautta | yhteensä | AHL | 241 | 44 | 79 | 123 | 147 | 22 | 5 | 8 | 13 | 30 |
| 4 kausi | yhteensä | EIHL | 201 | 49 | 120 | 169 | 171 | 12 | 4 | 7 | 11 | 12 |
| 1 kausi | yhteensä | DEL | 40 | 5 | 16 | 21 | 54 | – | – | – | – | – |

Lähteet
-------

* Sean Bentivoglio The Internet Hockey Databasessa (englanniksi)
* Sean Bentivoglio Legends of Hockey -sivustolla (englanniksi)
* Sean Bentivoglio *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Sean Bentivoglio *Elite Prospects*. Everysport Media Group AB.  (englanniksi)
2. 1 2  Sean Bentivoglio The Internet Hockey Databasessa (englanniksi)
3. 1 2  Lockhart, Jason: ISLANDERS ADD TOP PROSPECT LW Sean Bentivoglio, CHA Player of the Year and Providence Bruins standout, signs three-year contract  21.5.2007. New York Islanders. Viitattu 15.1.2016. (englanniksi)
4. ↑  Montreal Canadiens at New York Islanders Box Score — April 2, 2009 *Hockey-Reference.com*.  2.4.2009. Sports Reference LLC. Viitattu 30.7.2017. (englanniksi)
5. ↑  Devils Confirm Signing of Sean Bentivoglio *cardiffdevils.com*.  15.7.2016. Devils Entertainment Ltd.  Arkistoitu 12.8.2016. Viitattu 18.7.2016. (englanniksi)
6. ↑  Devils Re-Sign Sean Bentivoglio *cardiffdevils.com*.  2.6.2017. Devils Entertainment Ltd.  Arkistoitu 30.7.2017. Viitattu 30.7.2017. (englanniksi)